شەفەق نیوز/ وەزارت تەندروسی لە هەرێم کوردستان، ئمڕوو دووشەممە، راگەیان تۆمارکردن چوار مردن لەوەر ڤایڕۆس کۆڕۆنا لەماوەی ٢٤ ساعەت گوزەیشتە.
وەزارەتەگە لەبەیانامەیگ رەسیە ئاژانس شەفەق نیوز وت: ٧٢٠٦ تاقیکردنەوە ئەنجام دا، لەناویان ٣٤٤ تووشهاتن نوو تۆمار کرد وەیجوورە بەشەو بوین: ١٦٢ هەولێر، ٨٧ سلێمانی، ٨٩ دهۆک، ٦ گەرمیان.
و هەمیش ١١٤ خاسەوبوین تۆمار کرد وەیجوورە: ٦٤ هەولێر، ٦ سلێمانی، ٤٤ دهۆک.
و چوار مردنەگە وەیجوورە: ٢ هەولێر، ٢ دهۆک.
لەوەخت بڵاوبوین ڤایرۆسەگە لە هەرێم کوردستان، ١١٠٨٥٦ کەس تووش هاتن، ١٠٤٦٠٢ لەلیان خاسەو بوینە، و ٣٥٤١ مردنە.
